**MEMÒRIA DE *IUBILO-URV* 2021-22**

**Fase de consolidació**

**Elaborada per:** Rosa Queral Casanova, Jaume Aymí Escolà

**De conformitat amb:** Àngels Olivé, Esther Forgas, Liz Russell, Maria Isabel Miró, Encarna Sastre, Carme Crespo

**Per a:** Cori Camps Llauradó, Olga Ardèvol Andrés, Laura Cabré Pasano

**Nombre de persones adherides al programa**: En data 24 de febrer de 2022, hi ha **211** persones adherides, de les quals 89 són dones i 122 són homes.Del total, 178 són PDI i 33 són PAS. L’any 2021 el nombre de persones adherides va ser de 197, la qual cosa significa que hem incrementat en 14 persones en els pocs mesos del 2022.

**Comunicació amb les persones adherides**

Seguim mantenint la informació amb les persones adherides procurant enviar tant notícies sobre les activitats pròpies com sobre aquelles que des de diferents àmbits de la universitat ens demanen que fem extensives al nostre col·lectiu.

Continuem mantenint el nostre perfil a *Facebook* (441 seguidors) que ens ha permès compartir informació de les activitats o esdeveniments d’interès per al nostre col·lectiu, com és el traspàs de companyes i companys (Ll. Fernando Valero Iglesias, Àngel Pío González Soto, Fernanda Rodríguez Torras, Joan Pedrerol Gallego).

El fet d’incorporar les nostres activitats a l’Agenda de la URV fa que de mica en mica ens vagin coneixent dins la mateixa universitat, altres associacions i públic, en general, la qual cosa ha facilitat que l’assistència a les activitats no hagi estat solament de les persones adherides.

Com en altres edicions, s’ha tramès informació del Rectorat, dels serveis d’esport, de l’oficina de voluntariat, de diversos departaments, Campus Terres de l’Ebre, etc.

També s’han anunciat els cobraments de les pagues extra de 2013.

Per tal de donar compliment a les expectatives de les persones adherides al programa *Iubilo-URV* la comissió ha organitzat, a partir de l’any 2021-22, les activitats que es detallaran a continuació. Durant aquest any la plataforma digital *Microsoft Teams* ha esdevingut el canal de comunicació per excel·lència, tot i que s’han organitzat activitats presencials en els moments que l’organització sanitària ens ho ha permès. Podem dir, però, que constatem que la davallada d’alumnes té a veure amb la por que la gent té a la Covid. Aquesta davallada també l’hem observat en altres activitats realitzades de forma presencial. A les activitats via *Teams*, tot i que no són del grat de moltes persones de *Iubilo*-URV, hi ha més presència, generalment entre 15-20 persones connectades, segons l’activitat.

**Activitats del programa *Iubilo-URV***

**Gener 2021**

El 28 de gener es va celebrar una reunió amb la Dra. Camps i el personal d’informàtica per tal de parlar d’un problema que amoïna les persones que formem part de *Iubilo-URV*, com és l’assumpte del correu electrònic i la pàgina web.

Donat que als primers formularis d’adscripció a *Iubilo-URV* no constaven dades sobre els serveis, facultats, escoles, departaments de procedència de les persones adherides, es van demanar les dades i es va elaborar un llistat amb la finalitat de saber quins recursos de gent jubilada tenim segons el seu perfil professional i quin és el capital que comptem per donar suport, si s’escau, a les diferents iniciatives que ens poden demanar des del Rectorat o altres instàncies de la nostra universitat.

**Febrer 2021**

Iniciem les activitats amb un cinefòrum d’una producció d’un company de *Iubilo-URV*, el Dr. Josep Maria Comelles, que ens presenta el documental: ***Almonteño, déjame que yo contigo la lleve****.* Menció especial del Jurat de la mostra d’Antropologia Visual de Madrid de 2020. És un documental de 55’ basat en les imatges enregistrades el 1980 per un equip del DAFITS, a partir de les quals el Dr. Comelles proposa una relectura quaranta anys després. La presentació virtual va anar a càrrec del Dr. Joan Prat,catedràtic d’Antropologia.

Iniciem una nova activitat, el **Club de Lectura Negra,** coordinat per la Dra. Margarida Aritzeta, catedràtica de Filologia Catalana. Es programa l’activitat de caràcter mensual.

Seguim en la línia de conferències amb l’estudi dels ***Bacteris, virus i altres microbis bons i dolents, d’on venen?***La imparteix el catedràtic de Biotecnologia Enològica, elDr. Albert Bordons.

Reprenem el **Cicle de Cultura Europea** amb la conferència impartida pel professor d’Estudis Anglesos i Alemanys, Dr. Macià Riutort, sobre ***Vlad Tepes i els vampirs.***

Al **Cinefòrum,** visionem ***Dràcula*** (la versió de Francis Ford Coppola) presentada pel Dr. Joan Prat.

**Març 2021**

Iniciem el mes de març amb la conferència del professor de Comunicació audiovisual i publicitat, Sr. Xavi Franco**,** sobre: ***Aplicació de la teoria de McLuchan a la publicitat.***

Partint de la teoria de Marshall McLuhan, "El mitjà és el missatge", es demostra que l'efectivitat dels anuncis depèn de si estan creats per al mitjà on es publicaran: televisió, premsa, revistes, internet, etc.

Donada la celebració del Dia Internacional de les Dones, la Dra. **Esther Forgas,** catedràtica de Filologia Hispànica, ens parla de: ***El tractament de les dones polítiques a la premsa.*** També es realitza una taula rodona sobre: *La fundació del Bloc Feminista de Tarragona.*Dinamitzen la taula Esther Forgas i Rosa Queral, cofundadores.

**Abril 2021**

Al **Club de Lectura Negra** es discuteix sobre l’obra de Patricia Highsmith:

***Estranys en un tren.*** Posteriorment, al cinefòrum visualitzem i debatem ***Estranys en un tren*** (1951) d’Alfred Hitchcock, amb comentaris de Margarida Aritzetai deJaume Aymí,co-coordinador de *Iubilo-URV.*

Es realitza una taula rodona amb el tema: ***Com serà el futur, cap on va la societat, valors que hem guanyat o hem perdut… amb la pandèmia*** Coordina: Josep M. Comelles**,** catedràtic d’Antropologia, i els invitats són: Dr. Juanjo Pujadas,

catedràtic d’Antropologia URV; Dr. Joan Guix**,** exsecretari de Salut Pública de la Generalitat i la Dra. Serena Brigidi,professora del DAFITS.

El catedràtic D. Enginyeria Química, Dr. Francesc Castells,imparteix una conferència sobre ***Les fonts d’energia en el futur.***

La Dra. Rosa Caballol, catedràtica de Química, presenta el **cinefòrum** sobre la ***Vida i obra de Buster Keaton.***

**Maig 2021**

**Cinefòrum. *La pantalla fèrtil. Etnografia  i medicina en el cinema espanyol***

**(1896-1975)**. Un documental que planteja el problema dels límits entre la ficció i la no- ficció a partir del tractament que va fer el cinema espanyol de tema rural sobre els modus de vida dels pobles i la presència dels metges i les institucions sanitàries tant en les poquíssimes  pel·lícules de ficció centrades en la medicina com amb els documentals del grup No-Do (No-Do, Imágenes, Documentales, etc.)

Presentael seu autor,el Dr. Josep Maria Comelles.

Iniciem el **Cicle de Cultura Oriental** amb la conferència: ***Experiències sobre l’Índia*** a càrrec del professor de Didàctica de la Llengua i co-coordinador de *Iubilo-URV*, Jaume Aymí. Li segueix una taula rodona a càrrec de:Jaume Aymí, l’antropòleg Joan Prat i les professores de Literatura anglesaLiz Russell, Cynthia Wyatti Dolors Collellmir.

Seguim amb el tema de publicitat amb la conferència ***El valor de les marques,*** impartida pel professor de Comunicació i Publicitat Xavier Franco. Es tracta d'una conferència/xerrada/taller empírica i de recerca aportant els punts de vista de coneguts professionals -Bassat, Lorente, Rodergas...- sobre  el tema per arribar a una lògica conclusió. És una conferència bastant crítica sobre la construcció de les marques.

Igualment és molt gràfica amb els exemples.

La professora d’Història, Dra. **Montserrat Sanmartí,** ens parla de ***La criptologia com a entreteniment. L’exemple d’Assumpta Baldrich Pellicer (1806-1838)***

**Juny 2021**

Seguim amb el **Cicle de Cultura Oriental** parlant de ***L’Índia d’abans i d’avui*** a càrrec de la

Dra.Liz Russell,professora de Literatura anglesa i el Dr. Joan Maria Thomàs,catedràtic d’Història Contemporània.

Al **Club de Lectura Negra** es comenta ***La verdad del caimán, de*** Massimo Carlotto.

Fem la conferència sobre ***La tecnologia al servei de les persones: el projecte europeu SoCaTel*** que imparteix la Dra. Blanca Deusdad,professora agregada i coordinadora del projecte SoCaTel. Departament d’ Antropologia, Filosofia i Treball Social.

Seguim amb el **Cicle de Cultura Catalana** amb la conferència de la Sra. Cinta S. Bellmunt,

periodista, autora del llibre *Gitanes i gitanos catalans, històries de vida.*

Programem, a manera de final de curs, una visita guiada al monestir de Santes Creus, però la resposta no és l’esperada i s’ajorna.

**Reprenem les activitats el mes d’octubre** planificant noves activitats i organitzant les classes presencials ajornades arran de la pandèmia i les restriccions de presencialitat. Com a tema nou, s’ofereixen les **Lectures dramatitzades,** que s’estructuren quinzenalment i són impartides pel professor Dr. Pere Navarro, del Departament de Filologia Catalana. Aquesta activitat pretén donar resposta a la demanda de moltes persones adherides que havien triat el teatre com una activitat de la seva preferència. S’inicien les classes fent un recull de poemes de diferents autors i autores. El nombre de persones que assisteixen a les classes és de 14.

Organitzem una sessió de **Retrobament** via Teams que ens serveix per copsar necessitats i interessos de les persones adherides i a la vegada fer extensiva a la nostra gent la proposta del Rectorat i de la Gerència relativa a la celebració dels 50/30 anys dels estudis universitaris a Tarragona i el naixement de la URV.

Assistim a la Inauguració del curs acadèmic 21-22.

Es reprenen les classes presencials de francès, amb el professor Dr. Jacky Verrier, i les d’anglès, amb la professora Dra. Ann Britt Thorsson. La periodicitat és quinzenal. Les classes de francès són més concorregudes (8 alumnes) i les d’anglès (3). La diferència en el nombre d’alumnes, si mirem les dades de l’any passat, creiem que és a causa de la por a la pandèmia, com hem dit anteriorment.

**Novembre 2021**

Encetem el **Cicle de Cultura Americana** amb la professora Dra. Maria Isabel Miró sobre *l’Amazones.* Es fan dues sessions, una tractant geogràficament la zona i l’altra parlant dels habitants. *Rondònia: l’Estat de les Amazones.*

Continuem amb el **Club de Lectura Negra** llegint i debatent *La maleta sarda*, obra de la coordinadora del club, la Dra. Margarida Aritzeta.

**Desembre 2021**

Seguim amb el **Cicle de Cultura Americana** amb la conferència de la Dra. Esther Forgas sobre *Les altres amazones: un campus a la selva.*

Continuen les classes d’idiomes i les Lectures dramatitzades.

Al **Club de Lectura Negra** s’ofereix el documental *Bandits a Orgosolo,* de Vittorio de Seta, sessió coordinada pel professor Jaume Aymí, que complementa la lectura anterior, La *maleta sarda,* de Margarida Aritzeta.

**Gener 2022**

**Club de Lectura Negra**: es treballa el llibre de Claudia Piñeiro que porta per títol ***Catedrals***.

A les classes de Lectures dramatitzades s’estudia l’obra de Miquel Maria Gibert i Pujol: *El vi més ardent* Edit. Millà. Abandonen les classes 4 persones.

Les classes de francès i anglès segueixen el seu ritme habitual.

**Febrer 2022**

**Club de Lectura Negra**. El tema de debat és el llibre de Daphne du Maurier *La pomera i altres contes.* Analitzem el conte: *Els ocells* i veiem la pel·lícula basada en el llibre dirigida per Alfred Hitchcock.

Després d’una parada forçosa pel tema Covid, tornem a la presencialitat amb la conferència: *Altres medicines: el cas del xamanisme,* a càrrec del Dr. Joan Prat.

Amb l’interès constant de donar a conèixer la producció de les persones adherides al nostre programa realitzem un cinefòrum amb el títol de *Jubilació re-kreativa: art+història+youtube* a càrrec del Dr. Ricard Monclús, professor de la Facultat de Ciències Econòmiques i Empresarials

**Març 2022**

**Club de Lectura Negra**. Tema de lectura i comentari: *Dies de tempesta*, de Sara Bilotti

**Lectures dramatitzades**: Els “esperpentos” de Valle-Inclán

Conferència programada: ***Salvant el patrimoni mariner de Torredembarra*** a càrrec del

Dr. Gabriel Comes,professor jubilat de Pedagogia.

**Relacions amb altres grups de gent gran**

Al mes de març de l’any 2020 va trucar la senyora Anna Ponsa, de l’Ajuntament de Reus, per comunicar-nos que a l’Ajuntament li agradaria que I*ubilo*-URV formés part del Consell Municipal de Gent Gran de Reus. Les activitats van quedar ajornades a causa de la pandèmia. Es reprenen les activitats primer de forma virtual i després presencialment. Els representants de *Iubilo-URV* al Consell de Gent Gran de Reus són la Dra. Maria Isabel Miró i el Dr. Pere Cavallé Vallverdú.

Al mes de maig de 2021 el Dr. Francesc Castells ens va fer arribar a la coordinació de *Iubilo*-URV la petició de Josep Abelló (anterior alcalde de Reus), de veure’ns per plantejar-nos la possibilitat de parlar sobre un programa que desenvolupa la Universitat de Maastricht que s’anomena: *Living Lab. in Aging and Long-Term Care.*

Ens vam veure al Rectorat el dia 15 d’abril. El programa en qüestió té l’objectiu de contribuir, a través de la recerca científica, a millorar la qualitat de vida de les persones grans i les seves famílies. Assegurar una qualitat d’atenció a llarg termini a les persones grans, ja sigui en règim d’atenció domiciliària, cures pal·liatives i rehabilitació geriàtrica. I assegurar una bona qualitat laboral per a les persones que hi treballen.

Per aquesta raó, el *Living Lab.* col·labora en projectes d’investigació com a membres del grup de recerca o d’assessorament.

Per la nostra part vam trobar molt interessant la proposta i vam pensar que el nostre col·lectiu, a part de ser objecte d’estudi, podria esbrinar quina és la nostra realitat, referent a la recerca en aquest camp i la formació del nostre alumnat com a futurs proveïdors de cures a llarg termini per a una societat longeva.

Pel que vam observar la proposta de Maastricht té una part de negoci que nosaltres vam defugir, perquè volíem que fos de caràcter cooperatiu.

En Josep Abelló ens va parlar d’una investigadora de la nostra universitat, la Dra. Blanca Deusdad, que ha fet recerca en aquest camp. Per aquesta raó la vam convidar a fer una conferència sobre la seva recerca així com per posar-nos en contacte amb les persones que fan el màster sobre envelliment perquè també ens informin sobre la seva recerca.

Els coordinadors de *Iubilo*-URV vam assistir a les primeres reunions del que, avui, és el que s’anomena *Sènior Lab*.

Es van celebrar tres trobades, una a Castellvell i dues amb persones de diferents col·lectius relacionats amb la gent gran, ja siguin personal sanitari, de serveis socials, entitats culturals, sindicats, proveïdors de serveis, etc. De la trobada van sortir nombrosos aspectes relacionats amb les necessitats i problemes de la gent gran.

El 30 de setembre es va dur a terme una trobada a cal Massó de Reus amb un bon nombre de participants, entre els quals hi havia la Dra. Cori Camps, vicerectora de l’àrea de Compromís Social, de la qual depèn *Iubilo-URV*. Es van definir 7 eixos de treball. Posteriorment, va haver-hi una sèrie de trobades en petit comitè per discutir el marc teòric que defineix un laboratori social d’aquestes característiques. Es va programar una nova trobada gran, el 2 de desembre, que a causa de les noves normes Covid es va haver d’ajornar.

Els coordinadors de Iubilo vam parlar amb la nostra vicerectora per preguntar-li el grau de participació que havíem de tenir, segons l’equip de govern, amb el moviment que estava naixent: la seva resposta va ser de carta blanca. Així doncs, la nostra universitat figura com una entitat fundadora del *Sènior Lab*.

El dia 3 de març es tornarà a celebrar una altra trobada de la comunitat *Lab* amb la finalitat d’establir les bases relacionals, els rols operatius i els criteris per a la presa de decisions, en definitiva l’estructura organitzativa. S’han presentat uns estatuts d’associació sense ànim de lucre, i s’ha de definir en un reglament de règim intern l’estructura organitzativa abans esmentada.

A part de la participació de la coordinació del programa *Iubilo-URV*, també en formen part membres de la URV a títol personal com són el Dr. Jordi Cartañà i la Dra. Rosa Solà.

**Participació en l’organització dels actes 50/30**

Des del Rectorat se’ns va demanar que col·laboréssim en l’organització dels actes de 50/30, cosa que vam acceptar gustosament.

A l’activitat de Retrobament, celebrada el mes d’octubre, es va explicar la idea als companys i companyes assistents i es van recollir un bon grapat de noms i material que es van lliurar a la companya Berta Ramos, encarregada de fer el vídeo institucional d’aquesta efemèride.

La vicerectora, Dra. Cori Camps, va informar sobre les previsions que tenen pel que fa a la presentació del vídeo. Es vol presentar a tots els municipis en els quals la URV té presència, no sols on s’ubiquen els centres universitaris, sinó també en els que es desenvolupen activitats com són les Aules de la Gent Gran, Campus extens...

Vam tenir una reunió amb les persones responsables del Campus Extens de la URV, que és on s’hauria de projectar el vídeo, juntament amb les Aules de la Gent Gran, repartides per tot el territori d’abast de la nostra universitat.

Vam fer una crida a les nostres persones adherides per buscar persones voluntàries per presentar el vídeo. La resposta no va ser massiva (4 persones), però podíem cobrir Terra Alta, Ribera d’Ebre, Torredembarra, Creixell, Calafell, el Vendrell i Barcelona. Moltes persones ens van demanar de poder veure el vídeo abans de comprometre’s, cosa que vam acordar amb Berta Ramos que així seria. Hem de tenir en compte que sols en el cas del Campus extens hi ha 15 municipis universitaris. En el cas de les Aules de la Gent Gran, si manquen voluntaris, s’ofereix la Isabel Miró.

Se’ns va demanar la preparació d’un document que recollís els càrrecs directius dels centres de l’actual URV des de la implantació dels estudis universitaris a Tarragona fins a la creació de la URV, o sigui des del curs 1971-72 fins al 1991-92.

En Jaume Aymí i Rosa Queral es van adreçar al personal de l’arxiu de la URV (Campus Sescelades) per començar a conèixer de quina documentació es disposava per poder elaborar aquest document. En aquesta tasca es va retirar Rosa Queral i es va afegir Àngels Olivé, donada la seva antiguitat a la casa. Preveient que no era una tasca fàcil, es va recórrer a persones que van viure l’inici dels estudis per anar elaborant aquest document.

Es va revisar el llibre d’Antoni Gonzàlez Senmartí: *La Universitat Rovira i Virgili: Una aproximació als deu primers anys de la universitat pública del sud de Catalunya* per si podem trobar informació sobre aquest tema.

Quan el vídeo estigui finalitzat, es farà una convocatòria per presentar-lo prèviament, en la qual la comissió estarà convidada. Tenen la idea de fer un guió sobre el qual s’ha de posar èmfasi en la presentació, que serveixi de suport per a les persones que l’hagin de fer. Els diferents actes s’aprofitaran, a més, per incorporar professors, personal d’administració, estudiants antics, relacionant-ho amb *Alumni*. Caldrà contactar amb gent que pugui assumir aquesta tasca.

**Comissió *Iubilo-URV***

S’ha incorporat a la comissió la Sra. Carme Crespo, PAS recentment jubilada, que és molt activa i mostra molt d’interès en les activitats que estem portant a terme.

**Respostes no satisfetes**

**Exercici físic**

Tot i que hem tractat de donar resposta a la demanda de moltes persones adherides sobre la realització d’exercici físic a través de ioga, taitxí, activitats aquàtiques o caminades, no hem pogut dur-les a terme per manca d’una solució adient per part del servei d’esports URV.

Queda pendent refer els contactes amb persones (Òscar Cadiach) per organitzar activitats físiques. En general, hem copsat que, tot i la demanda, les persones busquen solucions particulars al tema de l’exercici i que la situació de pandèmia ha condicionat moltíssim poder organitzar activitats col·lectives.

**Activitats manuals**

Les activitats més sol·licitades han estat informàtica, fotografia i cuina, que no s’han pogut desenvolupar per la situació de pandèmia.

Esperem poder realitzar activitats, com les classes de cuina, amb posterior degustació amb un dinar tertúlia, quan els temps ens ho permetin.

**Activitats musicals**

Queda pendent donar resposta a aquelles activitats relacionades amb el llenguatge musical (guitarra, piano, cant). Vam contactar amb la Dra. Rosa Palmira Tamarit, que ens va dir que, d’aquí a poc temps, obririen els assajos i mirarien d’incorporar més gent al grup de música antiga en la qual ja participen membres de *Iubilo*.

**Visites i viatges culturals**

Moltes persones adherides ens han dit que esperen que tornem a organitzar les visites i viatges culturals. Hem estat valorant la visita a Montblanc, tornar a valorar el viatge mig programat que teníem per anar a Sardenya (per aquesta raó vam llegir al **Club de Lectura Negra**, *La maleta sarda* de Margarida Aritzeta i vam veure la pel·lícula *Bandits a Orgosolo* de Vittorio de Seta) amb la Dra. Elisabeth Huttingford, que ha realitzat nombroses estades a l’illa en diferents projectes de recerca. Esperem que la situació millori i puguem tornar a plantejar-nos aquesta visita.

**Problemes recurrents:**

**Correus electrònics**

En general, la queixa de les persones adherides al programa és per la qüestió del correu electrònic. Tot i l’acord de conservar el correu electrònic de tota la vida de les persones que es jubilen i s’adhereixen al programa, no existeix una correlació amb el servei d’informàtica, que, segons tenim entès, continua enviant missatges anunciant el tall del correu electrònic sense esmentar la possibilitat de mantenir-lo amb la seva adhesió a Iubilo-URV!

Un altre problema és la configuració del correu electrònic als ordinadors particulars. Creiem que s’hauria d’ajuntar a la notificació del servei d’informàtica, les instruccions o l’enllaç per poder configurar el correu electrònic als ordinadors particulars.

**WEB**

Hem pogut canviar el formulari d’adhesió al programa amb la qual cosa podem saber la procedència de les persones que ens demanen l’adhesió i advertir a les persones que no formen part de la URV que no poden ser membres de **Iubilo-URV**, ja que és un dret només per a les persones que han treballat a la Divisió 7 de la UB o a la URV. També suggerim que, si volen, es poden fer amics de *Iubilo-URV* i estar informats d’aquelles activitats obertes com són el cinefòrum, les conferències, taules rodones, etc.

Hem observat dificultats per poder actualitzar la web afegint-hi noves pàgines. Tot i comptar amb el suport de la Sra. Marina Troyano, no ens n’hem sortit. Per aquesta raó, necessitem comptar amb una persona que ens ajudi, unes hores, de forma permanent.

**Altres temes per al futur**

La situació de pandèmia ens ha obligat a organitzar les nostres activitats a través de les plataformes virtuals, com per exemple *Microsoft Teams*; això ens ha permès mantenir contactes amb persones que no assisteixen a les activitats presencials per motiu de romandre en altres ciutats i pobles fora de Tarragona; per aquesta raó, el nostre repte és continuar mantenint el contacte i fer que les activitats que ho permetin, en el possible, siguin retransmeses emprant les plataformes digitals al nostre abast.

Caldria animar el col·lectiu PAS a una major participació en el nostre programa.

**Nous indicadors**

Per al curs vinent haurem d’incloure, a banda dels que ja tenim, nous indicadors referits a la participació del col·lectiu en les activitats 50/30.

També haurem d’incloure les noves activitats dutes a terme i que responguin als interessos manifestats per les persones adherides al programa.

**Tarragona, 25 de febrer de 2022**